সেন্ট্রাল অ্যাভিনিউয়ের পর এবার দমদমে দুষ্কৃতীর তাণ্ডব

কলকাতা: ফের শহর কলকাতায় ছিনতাই! সেন্ট্রাল অ্যাভিনিউয়ের পর এবার দমদম। বৃদ্ধ দম্পতিকে ভয় দেখিয়ে সর্বস্ব লুঠ করল দুষ্কৃতীরা।

এর আগে ঠিক চারদিন আগে ভয়াবহ ডাকাতি হয় খাস কলকাতায়। সেদিন সেণ্ট্রাল অ্যাভিনিউয়ের অভিজাত পরিবারকে অস্ত্র দেখিয়ে চালানো হয় লুঠপাট।

আরও পড়ুন: প্রয়াগরাজে ফের আগুন! পুড়ে ছাই বেশ কয়েকটি তাঁবু

আর এবার দমদম পুরসভার ৭ নম্বর ওয়ার্ডে ঘটে এই ঘটনা। এক সত্তরোর্ধ্ব দম্পতির ঘরে ঢুকে চালানো হয় লুঠপাট। ৭ জনের ডাকাতের দল ওই বৃদ্ধ দম্পতির বাড়িতে ঢুকে এই লুটপাট চালায়। ঘটনাটি ঘটে গতকাল অর্থাৎ রোববার রাত ২ টো নাগাদ। ওই দম্পতির বাড়ির একতলার জানলার গ্রিল ভেঙে ডাকাতরা ঢুকে পরে বাড়িতে। চালানো হয় লুঠপাট। শুধু তাই নয়, তারপর সেই ডাকাতের দল সোজা দোতলায় উঠে গিয়ে বৃদ্ধার গলায় ছুরি ঠেকিয়ে খুনের হুমকি দিয়ে চালানো হয় লুঠপাট।

জানা যাচ্ছে, ওই বৃদ্ধ দম্পতি একা থাকায় এবং কোনরকম ভাড়াটে না থাকায় ডাকাতের দল এমন দুঃসাহসিক ডাকাতি চালায়। শুধুতাই নয়, আলমারি ভেঙেও দম্পতিদের সবকিছু লুঠ করা হয়।

ইতিমধ্যেই ঘটনার তদন্তে নেমেছে পুলিশ। রাস্তার সিসিটিভি ক্যামেরার ফুটেজে ধরা পড়েছে হেলমেট পরা ডাকাতদের বাড়িতে ঢোকার ছবি। এই ঘটনার ইতিমধ্যেই তদন্ত শুরু হয়েছে।

দেখুন অন্য খবর